CELEX: 62012TN0149
Language: da
Date: 2012-04-02 00:00:00
Title: Sag T-149/12: Sag anlagt den 2. april 2012 — Investrónica mod KHIM — Olympus Imaging (MICRO)

30.6.2012   
            
            
               DA
            
            
               Den Europæiske Unions Tidende
            
            
               C 194/21
            
         Sag anlagt den 2. april 2012 — Investrónica mod KHIM — Olympus Imaging (MICRO)
   (Sag T-149/12)
   2012/C 194/35
   Stævningen er affattet på spansk
   
      Parter
   
   
      Sagsøger: Investrónica, SA (Madrid, Spanien) (ved advokaterne E. Seijo Veiguela og J.L. Rivas Zurdo)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Olympus Imaging Corp. (Tokyo, Japan)
   
      Sagsøgerens påstande
   
   
               —
            
            
               Afgørelse truffet den 31. januar 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 347/2011-4), annulleres, og det fastslås, at EF-varemærkeansøgerens klage for Harmoniseringskontoret skulle have været afslået og at indsigelsesafdelingens afgørelse om fuldstændigt afslag på EF-varemærkeansøgning nr. 7 014 392»MICRO« (sammensat varemærke) skulle have været stadfæstet i henhold til varemærkeforordningens artikel 8, stk. 1, litra b).
            
         
               —
            
            
               Harmoniseringskontoret og i givet fald Olympus Imaging Corp. tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Olympus Imaging Corporation
   
      Det omhandlede EF-varemærke: Figurmærket »MICRO« i farverne hvid og sort for varer i klasse 9 (varemærkeansøgning nr. 7 014 392)
   
      Indehaver af det i indsigelsessagen påberåbte varemærke eller tegn: Investrónica, SA
   
      Det i indsigelsessagen påberåbte varemærke eller tegn: Det spanske figurmærke »micro« i farverne lyseblå og mørkeblå for varer og tjenesteydelser i klasse 9, 38 og 42 (varemærke nr. 2736947)
   
      Indsigelsesafdelingens afgørelse: Indsigelsen taget til følge og afslag på registrering af det ansøgte varemærke
   
      Appelkammerets afgørelse: Medhold i klagen og ophævelse af indsigelsesafdelingens afgørelse om afslag på registrering af det ansøgte varemærke
   
      Søgsmålsgrunde: Fejlagtig anvendelse af artikel 8, stk. 1, litra b), i forordning nr. 207/2009, idet der er risiko for forveksling mellem de omtvistede tegn.